**Dyddiad cyhoeddi:** 23 Mawrth 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

1. *Sawl diwrnod yn 2021 y bu bws yn rhedeg yn lle trên ar unrhyw adeg pe byddwn yn teithio rhwng Pwllheli ac Abermaw.*
2. *Allwch chi esbonio pam fod y trên rhwng Pwllheli, Abermaw a Machynlleth yn cael ei ddisodli gan fws mor aml? Ydych chi’n cyhoeddi unrhyw ystadegau?*
3. *A oes grwp o gwsmeriaid yr ydych yn cysylltu ag ef?*

**Ar ôl ystyried eich cais, rydyn ni’n gallu darparu’r wybodaeth ganlynol:**

1. Yn ystod 2021, roedd 169 o ddiwrnodau ar wahân lle cafodd rhyw fath o wasanaethau yn lle trenau eu rhoi ar waith yn yr ardal ddaearyddol honno. Mae hyn yn cynnwys yr holl wasanaethau sy’n cael eu cynllunio ymlaen llaw a gwasanaethau brys yn lle trenau.
2. Gellir dadansoddi’r 169 achos o ddefnyddio gwasanaethau yn lle trenau fel a ganlyn:
   * Mae 126 diwrnod yn gysylltiedig â gwaith peirianyddol wedi’i gynllunio ymlaen llaw sy’n golygu bod y llinell yn cael ei chau;
   * dau ddiwrnod o lifogydd;
   * 10 diwrnod o amharu cysylltiedig â seilwaith;
   * un diwrnod ar gyfer gorlenwi;
   * 27 diwrnod ar gyfer prinder criwiau trenau; a
   * thri diwrnod ar gyfer namau ar drenau.
3. O safbwynt rhanddeiliaid, rydym yn ymgysylltu â gwahanol gymunedau ar draws rheilffordd y Cambrian, ond mae rhai o’r prif grwpiau’n cynnwys:
   * Pwyllgor Cyswllt Rheilffyrdd Amwythig Aberystwyth
   * Cymdeithas Teithwyr Rheilffordd Amwythig Aberystwyth
   * Cynhadledd Gyswllt Rheilffordd Arfordir y Cambrian
   * Fe wnaethom hefyd ddod â phawb a fynychodd yr holl grwpiau hyn at ei gilydd ym mis Ionawr 2021 i drafod y gwasanaeth yn lle trenau ar gyfer gwaith Traphont Abermaw.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".